31.08.2023. Nr. KOR-IZEJ-RD/2023/238

Uz 08.08.2023. Nr. CAPTL-23-180-nd

|  |
| --- |
|  **Rīgas valstspilsētas pašvaldības**  **Centrālās administrācijas**  **Teritorijas labiekārtošanas pārvalde** ptl@riga.lv  |

*Par līdzdalības budžeta projektu Nr.46*

Rīgas pašvaldības sabiedrība ar ierobežotu atbildību “Rīgas satiksme” (turpmāk – RP SIA “Rīgas satiksme”) ir izskatījusi Jūsu 08.08.2023. iesniegumu Nr. CAPTL-23-180-nd ar lūgumu iepazīties ar Projektu Nr. 46 “Laiks tirgum Grīziņkalnā” ideju un sniegt atzinumu par projekta realizācijas iespējām un nepieciešamajiem risinājumiem.

Konceptuāli RP SIA “Rīgas satiksme” atbalsta projekta ideju un neiebilst, ja sabiedriskā transporta apgriešanās loka un pieguļoša teritorija tiek izmantota citām funkcijām. Vienlaicīgi RP SIA “Rīgas satiksme” informē, ka, ņemot vērā pieredzi, kas gūta XXVII Vispārējo latviešu dziesmu un XVII Deju svētku laikā, šis apgriešanās loks tiek izmantots sabiedriskā transporta vajadzībām un ilgtermiņā, ja radītos nepieciešamība pēc iekšēja pilsētas centra maršruta līdz Grīziņkalnam un Daugavas stadionam, tad šī būtu ērta vieta apgriešanās laukumam.

Ņemot vērā augstāk minēto, RP SIA “Rīgas satiksme” sniedz šādu informāciju un nosacījumus projekta realizācijai:

1. Apgriešanās lokam ir jāsaglabā esošā braukšanas trajektorija, to neaizsedzot ar citiem šķēršļiem, bet brauktuves telpa ir pārveidojama un integrējama laukumā.
2. Saglabāt brauktuves bortakmeni, lai nodrošinātu pasažieriem ērtu iekāpšanu/izkāpšanu no sabiedriskā transporta.
3. Nodrošināt esošo RP SIA “Rīgas satiksme” kontakttīkla balstu un uzkarsistēmas elementu, kuri netiek pārbūvēti vai atjaunoti, saglabāšanu un aizsardzības pasākumu ievērošanu. Nemainīt esošas vertikālā plānojuma atzīmes un nepieļaut balstu pamatu atsegšanu.
4. Ievērot kontakttīkla balsta aizsardzības zonu – 0,5 metri no balsta pamata malas. Ievērot kontakttīkla uzkarelementu aizsardzības zonu – 1,0 metrs.
5. Nodrošināt piekļuvi RP SIA “Rīgas satiksme” darbiniekiem un transportam kontakttīklā profilaktisko un avārijas darbu veikšanai.

Papildus informējam, ka saskaņā ar Ceļu satiksmes likuma 1.pantu elektrotransporta kontakttīkla konstrukcijas ietilpst ceļu inženierbūvju sastāvā un to ekspluatācijā jāievēro šī likuma *7.1* panta nosacījumi par nekustamā īpašuma lietošanas tiesību aprobežojumiem.

Būvprojekta dokumentāciju saskaņot RP SIA “Rīgas satiksme”. Būvprojektu elektroniskā formātā saskaņošanai iesniegt Būvniecības informācijas sistēmā (BIS).

Valdes priekšsēdētāja Dž.Innusa

 *J. Burjačenko*

jevgenijs.burjacenko@rigassatiksme.lv

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU